Source: https://www.csmploiesti.ro/2019/05/03/sahistii-de-la-csm-ploiesti-4-medalii-la-campionatele-nationale-de-la-calimanesti-caciulata/
Timestamp: 2020-05-30 17:36:28+00:00

Document:
Şahiştii de la CSM Ploieşti, 4 medalii la Campionatele Naţionale de la Călimăneşti Căciulata! | CSM Ploiesti
Şahiştii de la CSM Ploieşti, 4 medalii la Campionatele Naţionale de la Călimăneşti Căciulata!
Home / Featured / Şahiştii de la CSM Ploieşti, 4 medalii la Campionatele Naţionale de la Călimăneşti Căciulata!
La sfârşitul lunii aprilie, în intervalul 14-25, şahiştii de la CSM Ploieşti au participat, la Călimăneşti Căciulata, la Campionatele Naţionale individuale pentru copii, juniori şi tineret (categoriile 8-20 ani), la şah clasic, şah rapid, blitz şi dezlegări.
Sportivii pregătiţi de Petre Grigore au avut evoluţii foarte bune, reuşind să obţină 4 medalii – două de argint şi două de bronz -, două locuri 4 şi 3 locuri 6, iar patru dintre şahişti au dobândit dreptul de a face parte din lotul naţional al României.
Radu Antonia (fete, 8 ani) a fost performera clubului, ea reuşind să obţină două medalii de argint, una la şah rapid şi alta la blitz, precum şi medalia de bronz în concursul de dezlegări. Cealaltă medalie a fost cucerită de Marian Sandu (băieţi, 20 ani), care a ocupat locul al 3-lea în concursul de şah clasic.
Evident, cei doi vor fi componenţi ai lotului naţional, drept pe care l-au mai obţinut Anamaria Raţă şi Irinel Trăilă. Anamaria (fete, 16 ani) a ocupat locul al 6-lea la şah clasic şi al 4-lea la blitz. O clasare bună a avut şi Sergiu Herea, care a fost al 4-lea la blitz.
La competiţia de la Călimăneşti Căciulata au participat 562 de şahişti.
Hipodromul Ploieşti: Calypso RM s-a impus în Premiul Coran – Fortuna Gold!Handbal, juniori 1: grupă dificilă pentru CSM Ploieşti la turneul final de la Cluj!

References: CSM 
 CSM 
 CSM 
 CSM 
 CSM 
 CSM